 **UNIVERZITA TRETIEHO VEKU**

**Poplatok za kurz: 20 €, invalidní dôchodcovia a dôchodcovia nad 65 rokov: 15 €**

Názov: **Paliatívna a hospicová starostlivosť**

Fakulta: Fakulta zdravotníctva a sociálnej práce, Katedra ošetrovateľstva

Miesto konania: FZaSP, Rektorát, miestnosť sa určí dodatočne

Predpokladaný čas výučby: **utorok od 14.hod do 16.15 hod., Letný semester**

Rozsah vzdelávacieho programu – prednáška, motivačné hry, pozeranie filmov

Semestrálny vzdelávací program: 2x po 3 vyučovacie hodiny v letnom semestri

Minimálny počet študujúcich: 12

Maximálny počet študujúcich: 20

Cieľ vzdelávania: Študujúci sa oboznámia so základnými princípmi, cieľmi a významom paliatívnej a hospicovej starostlivosti , s rozdielmi medzi týmito dvoma prístupmi, ktoré sa poskytujú nevyliečiteľne chorým pacientom v rôznych fázach ich ochorenia u dospelých a chorých deťoch. Prednášky zdôraznia holistický prístup k pacientovi, ktorý sa orientuje na zmiernenie bolesti a zlepšenie kvality života, ako aj na emocionálnu, psychologickú a duchovnú podporu pacienta a jeho rodiny. Diskutované budú aj výzvy a etické dilemy, s ktorými sa stretávajú odborníci pri poskytovaní tejto špecifickej starostlivosti. Cieľom vzdelávania je poskytnúť účastníkom ucelený prehľad o paliatívnej a hospicovej starostlivosti, jej význame a prínosoch v kontexte starostlivosti o pacientov na konci života.

**Zoznam prednášok/cvičení**

1. Východiská a vymedzenie paliatívnej a hospicovej starostlivosti

2. Uspokojovanie potrieb chorého človeka a jeho rodiny

3. Najčastejšie sprevádzajúce symptómy

4. Psychologické súvislosti paliatívnej starostlivosti u nevyliečiteľne chorého

5. Etické a právne minimum paliatívnej a hospicovej starostlivosti

6. Špecifiká starostlivosti o nevyliečiteľne choré dieťa a jeho blízkych

Vyučujúci/lektor: PhDr. Jana Čapská, PhD., MPH